
.  DISSERTATIO  MEDICA 


IN  AUGURALIS 


DE 


HYDROCEPHALO  INTERNO, 

SIVE 

APOPLEXIA  HYDROCEPHALICA. 


De  hoc  morbo,  his  nostris  temporibus,  adeo 
late  saevienti,  mirum  sane  videtur,  quam  parum 
ab  antiquioribus,  literis  mandatum  est.  Centum 
etenim  abhinc,  non  amplius,  annis,  ad  ejus  indo¬ 
lem  indagandam  sese  primum  applicuere  medici, 

A 

quos  inter,  principem  locum  Paisleius  chirur¬ 
gus  aequo  sibi  jure  vindicat.  Multum  tamen  ab¬ 
fuit,  ut  opus  omnibus  numeris  absolutum  posteris 
traderent  qui  de  eo  primi  scripserunt  auctores ; 
illustris  et  ipse  Pe nnus,  quamvis  ceteris  omni¬ 
bus  facile  anteponendus,  adeo  mancum  tamen  et 
imperfectum  in  lucem  edidit  tractatuni,  ut  ab  aliis 
corporis  humani  malis,  quibuscum  confundi  pos¬ 
set,  morbum  hunc  proditorem  et  huc  usque  fere 
invictum,  ex  auctoris  eximii  opusculo,  distin¬ 
guere  nullo  modo  possimus.  Rebus  ita  sese  ha¬ 
bentibus,  Whittius,  ej usque  non  longo  admo¬ 
dum  intervallo,  vestigia  premens  Quinnius  sese 
ad  signa  morbi  accuratius  indaganda,  ej  usque 
pleniorem  historiam  concinnendam  graviter  ac¬ 
cinxerunt,  quorum  laboribus  auspicato  susceptis, 
et  ad  finem  feliciter  perductis,  multam  huic  ar¬ 
gumento  lucem  affulsisse  fatendum. 


APOPLEXIA  HYDROCEPHALICA. 


DEFINITIO  MORBL 

'  “  Hydro  CEPHALUS  internus,  seu  apoplexia  hy- 
drocephalica,  paulatim  adoriens  infantes  et  impu¬ 
beres  plerumque,  primum  lassitudine,  febricula, 
et  dolore  capitis,  dein  pulsu  tardiore,  tandem  fre- 
quentissimo,  pupilUe  dilatatione  et  somnolentia  af¬ 
ficiens/^ 


MORBI  HISTORIA. 

Apoplexia  hydrocephalica  gradatim,  plerum¬ 
que,  obrepit,  obscurisque  accedens  passibus,  se¬ 
dem  alto  prius  in  corpore  figit,  quam  vel  ipse 
miser  periculum  sibi  imminere  suspicatur,  vel  aliis 
signa  tam  dire  laborantis  exhibet.  Nil  etenim 
ingruenti  malo  proprium  inesse  videtur,  unde  ab 


4  -DE  HYDROCEPHALO  INTERNO,  SIVE 

aliis  minus  lethalibus  affectibus  dijudicari,  ab  ini¬ 
tio  possit ;  infantibus  et  impuberi  aetati  praecipue 
infesta,  adultos  quoque  longiusque  provectos  ali¬ 
quando  adoritur,  nec  desunt  (contra  ac  Whit- 
Tius  expertus  est)  exempla  infantum  intra  se¬ 
cundum  aetatis  annum,  ejus  saevitiae  succumben¬ 
tium,  nonnullique  auctores  in  infantulorum  mor¬ 
bis  probe  versati,  tetrum,  in  ipso  nondum  in  lu¬ 
cem  edito  foetu,  tyrannum  extitisse  crediderunt, 
difficilemque,  subinde,  partum,  moli  capitis  effusi 
humoris  accumulatione  adauctae  tribuere  non  du¬ 
bitarunt. 

Incipiente  morbo,  praeter  solitum  languet  ae¬ 
ger,  animo  demisso,  viribusque  prostratis,  motum 
cibumque  pariter  aversatur.  Semel  atque  ite¬ 
rum  indies  vomitus  urget  praecipue  matutinus  et 
nausea ;  dolor,  regionem  prccseriim  supercilia¬ 
rem,  aut  verticem,  lancinans  cruciat,  quem  tan¬ 
dem  aliquando  cessatum  ducit  excipiens  ventri¬ 
culi  affectus.  Caput  hinc  inde  interdum  dolet, 
ScEpius  autem  in  hoc  vel  in  illo  tantum  latere  po¬ 
sita  sede,  cephalalgia  nunc  levis  nunc  gravior  in¬ 
fixa  manet,  quo  non  raro  factum  est,  ut,  latus 
affectum  versus,  cEgro  propendente  capite,  mali 
sedem  facili  negotio  digito  monstrare  liceat,  Cei*- 


APOPLP.XIA  PIYDROCEPHx\LICA. 


vix  quoque  et  scapulse,  artus  nonnunquam,  modo 
etiam  et  intestina,  cum  capitis  pro  tempore  leva¬ 
mine,  acerrimis  anguntur  cruciatibus,  lucem  re¬ 
fugiunt  oculi,  vigilans  continuo  fere  plorat,  vel 
somno  perbrevi  asrumnarum  obrepente  solatio, 
dentibus  frendet  miser,  naresque  arescentes  car¬ 
pit,  dum  subito  correptus  terrore,  e  somniis  exci¬ 
tatur,  non  quidem  reftctus  ad  munia  surgens,  sed 
eundem  malorum  cursum  denuo  peracturus. 

Lingua  nunc  sordibus  obducta,  nunc,  prorsus 
nitida  vel  praeter  solitum  rubens,  aut  apthis  co¬ 
operta,  varias  rerum  species  exhibet,  sitis  varia, 
alvus  tantum  non  semper  pertinaciter  astricta 
purgantibus  aegre  respondet,  demumque  soluta 
vim  magnam  foecum  subviridi  calore  dejicere  so¬ 
let.  Arteriarum  ictus  perraro  validi,  frequen- 
tiores  quam  in  integra  valetudine,  plerumque, 
evadere  solent,  in  quibusdam  autem  exemplis,  per 

aliquot  saltem  post  incipientem  morbum  dies, 

\ 

modum  circuitus  solitum  atque  naturalem  exce¬ 
dere  nullo  modo  videntur. 

His  aliquandiu  perstantibus  signis,  accedit  fre- 
quentior  ad  vomitum  nisus,  pupilla  aliquatenus 
dilatata,  axis  oculi  nunc  unius  tantum  nunc  utri- 
usque  ad  interiorem  canthum  paululum  conversa 

visusque  aliquando  duplex.  Acutiore  capitis  fac* 
to  dolore,  miserandos  planctus  edere  coactus  ae¬ 
ger  asdes  luctu  et  lacrymis  complet.  Cunctis 
nunc  pyrexi/e  stipantibus  signis,  arteria  scilicet 
frequentius  celeriusque  micante,  siti  molesta,  spi¬ 
ritu  difficili,  caloreque  corporis,  praecipue  capi¬ 
tis,  ad  summum  fere  pervecto,  urget  febris  ves¬ 
peri  crudescens,  vultu  subinde  integro  rubedine 
suffuso,  unius  vel  utriusque  interdum  genae  ru¬ 
bore  circumscripto,  nunc  assiduo  perstante,  nunc 
vicibus  alternis  evanescente  et  redeunte.  Huc 
aliquando  accedit,  in  adulta  praesertim  aetate^  de¬ 
lirium  ferox,  quale  phreniticis  accidere  solet,  ani¬ 
mo  scilicet,  ob  arctum  quamvis  parum  perspectum 
cum  corpore  commercium,  turbatae  cerebri  con¬ 
ditionis  facto  participe.  Hanc  primam  signorum 
seriem  exhibere  solet  morbus,  nunc  serius  nunc 
citius  positis  exuviis  novus  tanquam  coluber, 
aliam  formam  induiturus,  prout  vel  celeri  gradu 
ad  metam  festinat,  .vel  lentioribus  (non  minus 
certis)  passibus  ad  finem  truculentus  pergit. 

Pulsus  hactenus  incitati,  nunc  tardiores  longe, 
ac  in  sano  corpore  micant,  perstante  nihilominus 
calore  febrili,  quo  minus  frequentes,  eo  magis  et 
vi  et  intervallis  inaequales  facti.  De  doloribus 

jam  aliquantulum  mitis centibus  minus  conqueri¬ 
tur  asger,  vomitumque  cessantem,  vorax  inter- 
durn  cibi  appetentia  sequitur.  Pervigilium  cum 
somnolentia  in  coma  non  raro  abeunte,  commuta¬ 
tur,  manus  capiti  saepius  admoventur,  strabis¬ 
mus  augetur,  pupillarum  dilatatio  crescit,  cunctis- 
que  in  praeceps  ruentibus,  oculis  tandum  captus, 
in  tenebris  versatur  miserandus  asger.  Alvi  per¬ 
tinax,  ut  plurimum,  manet  durities,  vermibus  ta¬ 
men,  subinde,  inferius  dejectis,  urina  non  mul¬ 
tum  plerumque  mutata  copiosum  aliquando  sedi¬ 
mentum  deponit. 

Aliquot  jam  dies  sub  hac  forma  rerum  per¬ 
stante  malo,  aliam  omnino  faciem  induit  ingra¬ 
vescens  morbus,  novamque  signorum  cohortem, 
in  aciem  ferox  deducit.  Ictus  etenim  arteriarum 
in  stadio  jam  memorato  tardiores  facti,  nunc  tem¬ 
poris  frequentes  adeo  debilesque  etiamsi  aequales 
hunt,  ut  vix  et  ne  vix  quidem,  numerari  aliquan¬ 
do  queant.  Respiratio  difficillima  et  sicut  in 
apoplecticis  stertorosa  atque  sonora  evadere  so¬ 
let,  tunica  oculorum  albuginea  rubet,  maculisque 
per  totam  corporis  superficiem  obortis,  facies 
hinc  pallescere  hinc  rubere  videtur.  Musculis 
quibusdam  paralysi  correptis,  urina  et  faeces  in- 

scie  elabuntur,  deglutitioque  non  facile  perficitur, 
donec  aerumnis  tandem  confectus  miser,  mortem, 
heu  nimium  optandam,  diris  convulsionibus  dis¬ 
tractus  oppetit. 

Ea  est,  soliti,  hujus  implacati  morbi,  decur¬ 
sus,  ex  saevioribus  exemplis  plerumque  desump¬ 
ta  fidelis  enarratio,  quum  tamen  e  via  subinde 
-  deflectat,  signaque  quaedam  usitatissima  saepis¬ 
sime  desint,  talem  malorum  ordinem,  non  in 
omnibus  aegris  esse  expectandum,  hic  loci  mo¬ 
nuisse  decet.  Pupillce  etenim  dilatatio,  pulsuum¬ 
que  tantum  non  perpetua  varietas  ab  auctoribus 
idoneis  nonnunquam  abesse  dicuntur,  Grego- 
Riusque  illustris  Med.  Pract.  in  hac  alma  acade- 
mia  Professor,  amaurosim  inter  prima  morbi  in¬ 
dicia,  in  exemplo  sibi  oblato  sese  observasse  re¬ 
fert.  Capitis  non  semper  urget  dolor,  nec  vomi¬ 
tus  assiduo  miseros  fatigat,  nec  lucis,  in  omnibus, 
adest  intolerantia. 

Quod  ad  morbi  durationem  attinet,  varia  om¬ 
nino  est.  In  quibusdam  etenim  exemplis,  hebdo- 
madie  spatio  ad  plures  migravit  miser,  in  aliis, 
aliquot  menses  tulit  serumnas,  siepius  autem  in¬ 
tra  diem  trigesimum  aut  quadragesimum  vitam 
ingratam  cum  placida  morte  commutavit. 

SECTIO  CADAVERUM. 

Cerebrum  hoc.  malo  interemptorum  scru¬ 
tantibus,  pro  varia  jamjam  notata  signorum  dura- 
tione,  varia  sese  prodidere  phoenomena ;  quum 
gradu  incitato  mors  supervenerat,  guttulis  aquas 
perpaucis  e  more  in  ventriculis  cerebri  (Jetectis, 
vasa  tum  ejus,  tum  meningum  sanguifera,  turgi¬ 
da  ac  sanguine  referta,  inventa  sunt,  cujus  quam- 
plurima  exempla  ab  auctoribus  omni  fide  dignis 
relata  sunt.  Ubi  autem  integro  morbi  absoluto 
decursu,  lentam  obiit  mortem  aegrotans,  effusi 
laticis  vel  limpidi  vel  subflavi  copiam,  vel  in  uno 
vel  in  omnibus  ventriculis  inventam  rnemorant 
auctores.  Quod  autem  ad  humoris  e  vasis  elapsi 
quantitatem  spectat  nil  certi  dicere  licet,  a  duabus 
ad  sex  uncias,  ut  plurimum,  vacillante  mensura. 

De  laticis  indole  vari^  obtinuere  sententiae, 
quum  toto  fere  coelo  discrepent  experimenta  de 
hac  re  a  celeberrimis  viris  Whittio  et  Bail- 
LiE,  dedita  opera  instituta,  quorum  ille  calore 

B 

»  V 

coagulari  nequire,  hic  contra,  et  acidis  cogi,  lym¬ 
phamque  in  hydrope  effusam  plane  referre,  dis¬ 
tincte  asserit.  Id,  tamen,  aliquando  fieri  non 
posse,  ab  eodem,  pro  certo  accepimus. 

Phoenomena  huc  usque  memorata  ad  varios 
morbi  progressus  quodammodo  spectare  viden¬ 
tur;  alia  autem,  in  inciso  capite  detecta  sunt,  qus, 
non  ex  signorum  decursu  profluxisse  videantur, 
sed  fontem  potius  iisdem  originemque  suppedi¬ 
tasse.  Tumores  etenim  in  multis  encephali  locis 
atque  meningum,  varia  magnitudine  diversisque 
coloribus,  inventi  sunt.  Excrescentise  quasdam 
osseae  in  cerebri  materiem,  per  membranas  usque 
pertingentes,  in  quibusdam  exemplis,  in  aliis, 
plexus  choroides  sacculis  quam  plurimis  hydati- 
duni  more  refertus,  observata  sunt,  glandulaque 
ipsa  pituitaria  nonnunquam  prorsus  indurata  re¬ 
perta  est ;  utrum  tamen  huc  sit  referenda  jam 
dicta  malorum  cohors  nondum  tam  clara  luce 
patet,  ut  certam  cuivis  sententiam  diserte  efferre 
liceat,  cerebri  etenim  structura  et  functionibus 
adhuc  atra  caligine  mersis,  effectus  ad  proprias 
referre  causas,  nec  dubii  expers,  nec  periculo  va¬ 
cuum  quivis  judicare  possit. 


APOPLfiXIA  HYDROCEPHALICA. 

DE  CAUSIS  REMOTIS 

P[IA:DISP0N  ENTIBUS. 


E  LABE 'quadam  congenita  proclivitatem  ad 
hunc  morbum  oriri  pluribus  argumentis  compro¬ 
bari  possit,  qualis  autem  sit  ejusdem  indoles,  ex 
quove  systematis  vitio  pendeat,  id  demum  nos  ig¬ 
norare  fatemur.  Parentum  insolita  et  nimia  men¬ 
tis  exercitatio,  vini  quoque  ab  iisdem  larga  et 
constans  indulgentia  (cujus  idoneum  exemplum 
.in  praelectionibus  suis  affert  SroKius,  vir  inge¬ 
nio  et  sagacitate  paucis  secundus,  industria  nemi¬ 
ni)  diathesin  hydrocephalicam  gignere  possunt. 
Strumis  hanc  dispositionem  referendam  in  plu¬ 
ribus  satis  superque  ostendit  Percivalius  atque 
Sauv  iGEsius,  nec  desunt  qui  tumores  in  cere¬ 
bro  inventos  ex  eodem  fonte  oriundos  putent ; 
sed  de  hoc  parum  constat,  quamvis  fundamento 
non  levi  conjectura  niti  videatur.  Infantes  certe 
quamplures  ingenio  acuto  praecocique  proditos, ' 


12  DE  HYDROCEPHADO  INTERNO,  SIVE 


facieque  strumosa,  hoc  morbo  correptos  periisse, 
omnibus  in  re  medica  vel  leviter  versatis,  probe 
compertum  est. 


DE  CAUSIS  REMOTIS 
EXCITANTIBUS. 

Parum  pro  certo  notum  est ;  ex  precipuis 
autem  habentur  laesio  capitis  externa,  vinosi  spiri¬ 
tus  effluvia,  nimia  mentis  et  praematura  sedulitas, 
moeror,  solitarum  evacuationum  suppressio,  diu¬ 
turnus  opii  usus,  urbium  oppidofumque  vitiatus 
'aer,  tinea  repressa.  Morbi  quidam  praegressi, 
typhus  nempe,  dysenteria,  colica,  morbilli,  vari¬ 
olae,  vermes,  a  quibusdam  pro  causis  morbi  exci¬ 
tantibus  enumerantur,  viribus,  nimirum,  his  ma¬ 
lis  laborantium,  plus  aequo  prostratis,  fibrisque 
motricibus,  ad  irritationes  omnigenas  eo  proclivU 
oribus  factis. 


APOPLEXIA  HYDRGCEPHALICA. 

DE  CAUSA  PROXIMA. 

Variae  extitere  sententiae  ;  alii  etenim,  Whit- 
Tio  duce,  eandem  ac  in  aiiis  hydropis  speciebus 
causam  esse  existimarunt,  alii,  contra,  inter  quos 
longe  extant  Quinnids  atque  Gregorius,  ori¬ 
ginem  hujus  morbi  ex  inflammatione  deducunt. 
Nec  quidem  utrinque  desunt  argumenta  vel  gra¬ 
via  vel  saltem  speciosa,  quibuscum  suas  quique 
partes  pro  viribus  tutentur.  Hinc  fidem  quo¬ 
dammodo  conciliant  humoris  effusi  eadem  qu^  in 
aliarum  partium  hydrope  natura,  tumores,  lym¬ 
phae  per  vasa  absorbentia  transitum  compressione 
occludentes,  praecipueque  strumosa  hoc  morbo 
laborantium,  prse  ceteris  hydropi  obnoxia  dia- 
thesis ;  illinc  autem  argumenta  haud  minus  spe¬ 
ciosa  forsitan  et  validiora,  ex  urgente  capitis  do¬ 
lore,  lucis  intolerantia,  corporis  aucto  calore  fe¬ 
breque  desumpta  (quibus  et  remediorum  indolem 
antiph logisticam  adjecisse  liceat)  a  jam  designata 
nos  sententia  discedere  suadent,  morbumque  ad 

phlegmasiarurn  ordinem  potius  esse  relegandum 
monuisse  videntur.  Neque  sola  rerum  verisimi¬ 
litudine  suffulti,  sententiam  suam,  honestis  ratio¬ 
nibus  sustentare  laborant  hujusce  opinionis  fau¬ 
tores,  longius  enim  progressi,  ad  incisionem  ca¬ 
daverum  sese  recipiunt,  signisque  progressis, 
cum  morbosa  partium  affectarum  conditione  col- 
iatis,  causam  suam  re  atque  usu,  nec  frustra,  com¬ 
probare  conantur.  Cunctis  etenim  sincera  mente 
perpensis,  melius  atque  facilius  symptomatum 
ordinem,  totumque  morbi  decursum,  e  statu  va¬ 
sorum  plethorico  atque  inflammato  deducere  licet, 
quam  si  ad  hydropum  causas,  eadem  referenda 
suscipiamus.  Hinc  plane  oriuntur  pungens,  in¬ 
cipiente  malo,  capitis  aliarumque  partium  dolor, 
hinc  lucem  aversantur'  oculi,  hinc  arteriarum 
pulsus  mirifice  incitati,  hinc  denique  corporis 
universi,  capitisque  imprimis  auctus  calor  et  qui¬ 
cunque  sint  febrium  assidui  comites,  quibuscum 
fere  omnibus,  invalescens  morbus  stipatus  in 
aciem  plerumque  prodit.  Ad  eundem  quoque 
uberrimum  malorum  fontem,  morbum  longius 
provectum  et  jam  desiturum,  vestigiis  consequi 
fas  est ;  plethoram  namque  praegressam,  jam  ex¬ 
cipiente  humoris  effusione,  protinus,  nimii  san- 

guinis  impetus  et  copiae  indicia  cessant,  pulsus 
languescunt,  febris  cessat  et  vomitus,  laticeque 
ventriculos  premente,  stupor  cephalalgiam,  stra¬ 
bismus,  et  pupillarum  dilatatio,  lucis  impatientiam 
(nil  mirum)  subsequuntur. 


QUORUNDAM  SYMPTOMATUM  RATIO. 

Quum  jam  de  quibusdam  signis,  in  prieceden- 
tibus  plus  aequo  forsitan  locutus  sim,  hic  loci,  de 
paucis  solummodo,  huc  usque  intactis  strictim 
disserere  statui.  Pulsus  arteriarum  incitatos,  lu¬ 
cis  intolerantiam,  calorem  corporis  et  capitis  auc¬ 
tum,  atque  cephalalgiam  gravem,  ex  nimio  san¬ 
guinis  flumine  in  caput  irruenti,  deducere  non 
dubitavi,  unde  etiam  profluxisse  videtur  delirium 
aliquando  ferox  et  pervigilium.  Nisus  ad  vomi¬ 
tum  ratio  ex  consortio,  ventriculum  inter  atque 
cerebrum  facile  explicari  potest,  quum  inter  eum 
caeterasque  corporis  partes,  nexus  adeo  univer¬ 
salis  obtineat,  ut  nulla  fere,  utcunque  remota. 

systematis  vivi  portio  dolere  queat,  quin  simul 
tenerrimus  et  ipse  doleat.  Universi  corporis  et 
animi  languor  ab  effuso  latice  cerebrum  undequa- 
que  premente  pendere  videtur,  caecitasque  ocu¬ 
lorum  ex  thalamis  opticis  compressis  facile  dedu¬ 
ci  potest,  nemini  non  etenim  compertum  est  par¬ 
tem  corporis  quamlibet,  ligato  sive  compresso 
nervo  seu  nervi  origine,  muneribus  suis  ineptum 
brevi  torpere.  Si  autem  ratio  quaeratur,  cur  ista 
in  ventriculis  potius  quam  in  superficie  cerebri 
effusio  fiat,  id  mihi  oriri  videtur  ex  vasorum  ex¬ 
halantium  laxitate,  quae  in  eorum  cavum  osculis 
inhiantibus  integro  etiam  corpore,  tenuem  vapo¬ 
rem  effundunt,  nunc  autem  solito  magis  distenta 
eoque  debiliora  solito  majorem  humoris  copiam 
excernunt.  Spasmi  et  convulsiones  quae  huic  et 
aliis  quamplurimis  morbis  communia  sunt,  ad 
summam  corporis  irritabilitatem  atque  debilita¬ 
tem  referenda  sunt.  Unde  et  pulsus  sub  finem 
mirifice  incitatos,  (etiamsi  ratio  non  pateat)  ori¬ 
undos  esse,  credendum. 

DIAGNOSIS* 

Ab  aliis  quibusdam  morbis  hydrocephalus  aegre 
distingui  potest.  Verminationem  autem  adeo  ad 
vivum  exprimit,  ut  ab  ea,  non  nisi  decursus  sig¬ 
norum  habita  ratione,  facile  dignosci  queat.  His 
autem  attento  animo  perpensis  indoles  morbi  de¬ 
tegetur.  Cephalalgia  utrique  communis  in  hy- 
drocephalo  assidua  perstat,  sedeque  in  hac  vel  in 
illa  parte,  posita,  ibi  altius  infixa  manet ;  in  ver¬ 
mibus  autem,  nec  frequens  adeo,  nec  limitibus 
circumscripta^  universum  caput  cruciatibus  ur¬ 
get  ;  vermibus  affecti,  de  abdominis  doloribus 
praecipue  conqueruntur,  abdomenque  tensum 
tumidumque  ferunt;  hydrocephalo  laborantes, 
etiamsi  de  ventre  dolenti  nonnunquam  quiriten¬ 
tur,  ventriculum  tamen  (si  manum  partibus  af¬ 
fectis  admovere  jubeas)  dolorum  sedem  illico  de¬ 
signant.  In  verminatione  alvus  nunc  astricta, 
saepius  liberrime  soluta  cum  dejectionibus  muco¬ 
sis  observatur ;  in  morbo,  de  quo  hic  agitur,  per- 

tinaciter,  plerumque,  manet  constricta.  Qui  ver¬ 
mibus  torquentur  edaciores  evadere  solent,  hy- 
drocephalicis  appetentia  cibi,  ut  plurimum  defi¬ 
cere  dicitur.  A  vermibus  abest  lucis  intolerantia, 
nec  caecitas  obrepit,  etsi  subinde  adsit  pupillae  di¬ 
latatio.  Nares  in  hydrocephalo  saepius  arescunt, 
in  vermibus  assidue  stillant.  Huc  praeterea  ac¬ 
cedit  signorum  in  vermibus  et  levior  insultus  et 
lentior  malorum  ad  metam  progressus.  Quum 
tamen  simul  et  in  eodem  corpore  uterque  mor¬ 
bus  existere  et  conjungi  possit,  has  jam  memora¬ 
tas  discriminis  notas  parum  subinde  prodesse, 
alioque  esse  confugiendum  facili  negotio  patet. 
Si  igitur  in  ipso  limine,  emetico  nec  non  leni  ec- 
coprotico  cedere  nesciant  cephalalgia  et  vomitus, 
si  labem  quandara  congenitam  suspicari  liceat,  si 
huc  denique  accedant  luminis  fastidium,  et  cervi¬ 
cis,  scapularumque  dolor,  hydrocephalum  lati¬ 
tantem  subesse  timendum,  atque  in  eum,  ut  in 
apertum  hostem,  summis  niti  viribus  medicum  at¬ 
tentum  atque  sagacem  decet. 

Dentitionem  aliquando  mentitur.  Hanc  au¬ 
tem  calor  oris,  salivae  copiosa  defluxio,  gingiva¬ 
rum  rubor  et  dolor  designant,  digitos  praeterea 
parvulus  laborans  ori  frequentius  ingerit,  alvum 

habet  plerumque  solutam,  et  non  raro  adest  diar¬ 
rhoea  urgens  atque  molesta. 

A  typho,  tum  signis  supramemoratis,  tum  ma¬ 
tutino  vomitu,  dissimilique  decursu,  tum  etiam 
suspicione  contagii  facile  dignoscere  queas. 

Tabis  etiam  mesentericae,  protei  instar,  faciem 
aliquando  mutuatur,  sed  in  tabe  praeter  abdomen, 
ut  in  vermibus,  tumidum  et  tensum,  glandulae 
plerumque  mesentericae  induratae  justoque  ma¬ 
jores,  premente  manu  sentiri  possunt,  reliquum 
marcescit  corpus,  neque  insignis  adeo  pulsuum 
lentitudo  mesentericam  tabem  unquam  comitatur. 
Nihilo  tamen  minus  ex  animo  dolendum  est, 
hunc  dirum  morbum  nullo,  in  quibusdam  exem¬ 
plis,  manifesto  discrimine  ab  aliis  dirimi  posse, 
nec  mirum,  quum  signa  etiam  usitatissima  ali¬ 
quando  desint,  usque  dum,  secundo  grassante 
stadio,  sero  nimium  medicina  paratur.*^ 

PROGNOSIS. 

Hydrocephalo  implicitum  maximopere  pe¬ 
riclitari  omnibus  in  re  medica  vel  leviter  versatis 
apprime  notum  est,  quo  autem  diutius  perstiterit 
eo  plus  subest  periculi.  Si  Gregorium  adeas, 
sese,  in  pluribus  exemplis,  medicamenta  infelici 
eventu  propinasse,  vir  magnus  ingenue  confite¬ 
tur;  idem  clamitat  non  minus  celebris  Monro, 
nec  melius  Whittio  res  cessit  qui  ne  unum  qui¬ 
dem  a  se  servatum  esse  testatur.  Non  tamen 
omnino  desperandum  est,  non  etenim  desunt  qui 
tertium  quemque  servari  posse  testentur,  si  modo 
ingruenti  malo  obviam  ire  liceat,  et  Perciva- 
Lius  ex  viginti  et  duobus  hydrocephalo  laboran¬ 
tibus  undenos  a  se  morti  immaturae  atque  acerbae 
praereptos  refert,  Ex  signis,  stupor  et  coma  pes¬ 
sima  habentur,  nonnullos  tamen  et  his  signis  af¬ 
fectos  convaluisse  narratur.  Pulsus  autem  de¬ 
biles  et  frequentissimi,  mortem  jam  praedae  inhir 
antem,  certissime  designant,  Qui  ex  hoc  morbo 

convalescunt  paucis  diebus  in  recidivam,  denuo- 
que  post  quadragesimum  diem  incidere  solent. 


MEDENDI  RATIO. 

Quum  morbi  decursus,  pro  varia  ejus  dura- 
tione  atque  progressu,  variis  omnino  symptoma¬ 
tis  insigniatur,  medendi  quoque  consilium  pro 
varia  rerum  conditione  varium  esse  patet.  Per¬ 
stantibus  igitur  pungenti  captitis  dolore^  lucis  im¬ 
patientia,  caeterisque  acutae  inflammationis  effec¬ 
tibus,  ad  omnia  huc  usurpata  minuendi  sanguinis 
impetum  instrumenta  quamprimum  confugien¬ 
dum  esse  censemus ;  quum  autem  prae  caeteris, 
sanguinis  huc  conferre  detractionem  inter  omnes 
ab  omni  fere  aevo  conveniat,  de  hujus  remedii, 
inter  initia  saltem  hydrocephali,  et  largo  et  ma¬ 
turo  usu,  nullum,  me  judice,  dubium  oriri  potest. 
Nec  metu  inde  oriturae  debilitatis  absterreri  de¬ 
cet,  quin  ad  eam  ut  ad  anchoram  nos  sacram  im- 
pigre  recipiamus,  aegre  etenim  medicabile  atque 

inveteratum  malum  medicinam  promptam  atque 
efficacem  flagitat.  Debilitatis  autem  subesse  pe¬ 
riculum,  nec  mihi  in  animo  fuerit  diffiteri,  nec 
ab  ea,  in  omnibus  quibuscunque  morbis,  summo¬ 
pere  caveri  debere,  inficias  ire  ausim,  id  summe 
dementis  esset,  tueri  tamen  liceat,  non  ex  san¬ 
guinis  tempestiva  jactura  sed  ex  effreni  invicte- 
quo  saevienti  morbo,  vires  corporis  imminutas  at¬ 
que  infractas,  imprimis  provenire.  Sub  jugum 
mittatur  hostis,  immo  in  ipsis  cunabulis  trucide¬ 
tur,  pristinam,  cito,  valetudinem,  solitasque  vires 
recuperabit  aeger.  Res  in  ambiguo  positae  nec 
postulant  nec  ferunt  inducias.  Largam  autem  et 
pro  re  nata  saepius  repetitam  sanguinis  missio¬ 
nem,  et  morbi  indoles  jam  patefacta  requirit  et 
veterum  in  similibus  exemplis  monet  auctoritas. 
Si  parca  trementique  manu  pauxillum  tantum 
educas,  vi  morbi  nullatenus  subacta,  aegrotantem 
adeo  non,  praestituto  munere,  levas,  ut  eum,  re¬ 
apse  in  praeceps  agas,  detracto  etenim  sanguinis 
parum  copioso  rivo,  non  morbum  lenibus  obtem¬ 
perare  nescientem,  coercebis,  sed  periclitantem 
aegrum,  ligatis  post  tergum  manibus  inermem 
devictuque  facilem  insultibus  ejus  objicis.  Vel 
incisio  igitur  venae  in  universum  omittatur,  vel 

libera  manu,  libere  celebretur;  nam,  ut  Sy- 
DENHANus  olim  et  ante  ipsum  Sydenha- 
MUM  quamplures  haud  obscuri  monuerunt  auc¬ 
tores,  non  sanguis  missus  sed  nimium  parce 
detractus,  si  modo  mitti  debeat,  perniciem  labo¬ 
rantibus  segris  affert.  Numquis  sanus  ssevam 
pleuritidem  aut  pneumoniam,  pauculis  tantum 
purpurei  laticis  unciis  eductis,  se  curare  posse 
speret  ?  Id  quidem  aliquando  fieri  fatendum  est, 
sed  quoties  immanem  et  fere  incredibilem  san¬ 
guinis  molem  non  solum  innocue  sparsam,  sed 
etiam  cum  omnium  malorum  levamine  instaura- 
taque  salute,  et  vidimus  ipsi  et  ab  aliis  accepimus. 
Medico  scilicet  non  ad  futuram  debilitatem  sed 
ad  praesentis  morbi  exitialem  naturam,  merito 
respiciente. 

Ast^  teneros  hanc  aegre  ferre  jacturam  infan¬ 
tes,  objiciet  aliquis !  imo.  Non  in  omnibus  eo¬ 
rum  querelis,  ad  eam  confugiendum  esse  facilis 
concedo,  sed  in  urgenti  actuosaque  cerebri  in¬ 
flammatione,  a  potentissimo  omnium,  quae  san¬ 
guinis  impetum  compescere  valent,  remedio  ti¬ 
mide  abstinere  vel  idem  nimium  parce  adhibere, 
id  demum  et  pusillanimum  et  alienum  esse  videa¬ 
tur.  Progrediente  etenim  morbo  miseris  misere 

pereundum  est,  adhibito  autem  tempestivo  valen- 
tique  auxilio  non  vitam  cum  morte,  sed  miseros 
dolores  cum  brevi  infirmitate  commutant. 

Quum  ad  inflammationem  localem  plurimum 
valeat,  amovendam,  sanguis  ex  partibus  affectis 
seu  iis  proxime  adjacentibus  eductus,  quumque 
ad  eundem  effectum  praestandum  mirum  in  mo*  ' 
dum  conferant  vesicatoria  iisdem  partibus  appli¬ 
cita,  hirudines  vel  cucurbitulas  cum  ferro  tem¬ 
poribus  utrisque,  vesicantia  ampla  atque  acerrima 
(abraso  capillitio)  occipiti,  nuchas,  et  inter  sca¬ 
pulas,  adhibenda  videntur. 

Ex  pluribus  argumentis,  eoque  praecipue  quod 
in  syncope  correptis  vel  lipothymia  rninitante  ac¬ 
cidit,  situm  corporis  in  circuitu  sanguinis  vel 
morando  vel  accelerando  haud  parum  posse  pa- 
tet.  Summi  igitur  momenti  erit  ut  aeger  quo 
magis  potis  sit,  ab  horizonte  declinet,  quum  sic 
nempe  positus  fuerit,  ipsa  fluidorum  circumeun¬ 
tium  gravitas  nimis  celerem  eorum,  caput  versus, 
nonnihil  niorabitur,  ascensum. 

Frigus  capiti,  cervici,  scapulis,  etiam  sub  ax- 
.  illis  applicitum,  felicissimos  in  quibusdam  phre- 
nitidis  exemplis  effectus  exeruisse  notum  est,  nec, 
similes  in  primo  hydrocephali  stadio  sperasse  ef- 

fectus  alienum  esse  videtur.  Si  autem  eo  ipso 
temporis  articulo  in  balneum  tepidum  pedes  im¬ 
mittantur,  quo  sanguinis  impetus  a  capite  aliqua¬ 
tenus  revocetur,  vim  frigoris  in  capite  sublevando 
plurimum  adjutam  iri,  quibusdam  in  hac  re  non 
leviter  imbutis  visum  est. 

Nec  quidem,  in  recensendis  remediis  quae  ad 
amovendam  phlogisticam  corporis  conditionem 
prae  ceteris  valere  videantur,  de  purgantium  ex¬ 
hibitione  et  libera  atque  constanti,  silendum  esse 
crediderim ;  locum  quidem  detractioni  sanguinis 
cedant,  utpote  quae  nec  adeo  certe  nec  cito  agere 
queant,  ne  tamen  intentata  respuantur  utpote  quae 
et  irritamentis  ablatis  et  corpore  depleto  atque 
refrigerato  plurimum  prodesse  possint.  His  po¬ 
sitis,  sibi  quisque  id  medicamenti  seligat  quod 
huic  proposito  aptissimum  esse  re  atque  usu  di- 
dicerit. 

De  EMETICORUM  USU  jam  quasdam  dicturus, 
ancipitem  me  diu  substitisse  fateor ;  morbo  etenim 
e  vasorum  cerebri  sanguiferorum  plenitudine, 
plane  profluente,  contrarium  omnino  atque  peri¬ 
culosum  id  remedii  haberi  possit,  ne  tameri^  indic¬ 
ta  causa  relegare  jubeatur ;  in  hydrocephalo  enim 
jamjam  usurpata  sunt  emetica  et  quidem  feliciter. 

Stokio  testante,  (medico  sagaci  et  in  hoc  morbo 
plurimum  versato)  quem  hic  loci  honoris  causa 
nominasse  liceat  quique  emeticorum  usum  in  hy- 
drocephalo,  alta  voce  commendat.  Pras  casteris 
autem  pulveres  Jacobi  dictos  laudat,  ita  propina¬ 
tos  ut  emesin  simul  cieant  alvumque  subducant ; 
nec  mirum,  circuitum  enim  per  minutos  vasorum 
ramos  valida  corporis  concussione  promoveri  com¬ 
pertum  est,  quo  fieri  possit,  ut  aequa  sanguinis 
distributione  undequaque  restituta,  cerebrum 
onere  suo  levatum  pristinam  sanitatis  conditionem 
recuperare  queat.  Sed  de  operandi  modo  eventu¬ 
que  argumentationum  parum  soliciti,  quod  fac¬ 
tum  et  verum  est,  fideliter  recensemus. 

De  HYDRARGYRi  exhibitione  paucis  admodum 
verbis  disserere  licet,  morbum  etenim  ab  eo  s^- 
pius  amotum  testatur  Perci valius.  Quamvis 
autem,  a  tam  acri  stimulo,  sub  initia  morbi  ad¬ 
hibito,  auspicari  malum  quivis  inexpertus  possit, 
nihilo  tamen  minus,  ab  ultimis  signorum  primor¬ 
diis,  sese  hoc  medicamentum  propinasse  refert  ‘ 
felicique  eventu  Dun canus  pater,  medicinae,  in 
hac  Edinensi  Academia,  theoreticae  percelebris 
professor.  In  ejus  autem  usu  diu  persistendum 
est,  mirum  etenijn  omnino  videatur  quam  mag- 

nam  hydrargyri  molem,  ne  minimo  quidem  cum 
effectu  infantuli  quidam  in  pluribus  exemplis  de¬ 
voraverint,  nec,  quo  citius  in  corpus  agat  suos¬ 
que  exerat  effectus,  alienum  forte  fuerit  submu- 
riatis  pauxillum  gingivis  atque  internis  malis  in¬ 
fricuisse,  quod  salivae  per  brevi  admodum  tem¬ 
pore  eliciendae  esse  crebra  observatione  constat 
Porro,  in  quibusdam  nimium  celeriter  e  corpore 
inferius  exire  solet,  huic  ergo  malo,  opio  et  sub- 
muriate  conjunctis  obviam  ire  decet ;  ab  alvo  au¬ 
tem  nimium  astricta  non  minus  esse  cavendum, 
censent  haud  parvi  nominis  auctores. 

Quod  ad  Errhina  spectat,  hoc  tantum  monu¬ 
isse  liceat  a  pluribus  nempe  et  quidem  exper¬ 
tis  viris  maximopere  laudari,  saepius  feliciter  usur¬ 
pari,  naresque  demum  arescentes  id  remediorum 
flagitare  videri.  Notandum  quoque  manet,  in 
omni  morbi  statu  adhibenda  nec  tempore,  nec 
signis  intra  limites  coerceri. 

Morbo,  denique,  seu  renitenti  natura,  seu  me¬ 
dicaminum  et  remediorum  ope,  suis  sedibus  de¬ 
pulso,  vires  aegroti  omnimodo  reficiendae  sunt, 


*  Audi  egregium  virum  Professorem  Homium  in  pne- 
lectionibus  suis. 

quod  roborantibus  et  tonicis  imprimis  efficien¬ 
dum  videtur.  Quum  autem  in  recidivam  pleri- 
que  incidere  soleant,  a  vino  aliisque  stimulis, 
caute  admodum  abstinendum  esse  monent  non¬ 
nulli.  Malo,  iterum  ingruenti,  applicitis  nuchas 
vesicantibus  aut  facfo  ibidem  fonticulo  perenni, 
diaeta  parca  et  parum  lauta,  exercitatione  modica 
quo  sanguinis  fiat  aequalis  circuitus,  obviam  esse 
eundum  patet.  Huc  forsitan  facere  videatur  in¬ 
dusii  et  tibialium  laneorum  usus,  quibus  et  trun- 
.  Go  et  artubus  adhibitis,  vis  arteriolarum  in  cute 
serpentium  augeatur,  sanguinisque  in  cerebri  pe¬ 
netralibus  coacervatio  minuatur. 

Ea,  lector  benevole,  de  Hydrocephalo  Interno, 
dicenda  habui,  quas  penitus  sentio  quam  sint  ex¬ 
igua  luceque  indigna,  ne  tamen  naso,  precor, 
suspendas  adunco.  Inexpertus  etenim  in  arenam 
descendere  coactus,  erubescens  et  pene  contremis¬ 
cens  dixi.  Vale ;  et  “  si  quid  novisti  rectius  istis, 
candidus  imperti,  si  non,  his  utere  mecum.’^ 

I 

PINIS. 

